
Menaxhimi i mbetjeve dhe garantimi i një mjedisi të pastër janë ndër përgjegjësitë më të rëndësishme të pushtetit vendor dhe një faktor kyç për cilësinë e jetës së qytetarëve. Në Bashkinë Konispol, ku territori përfshin zona urbane dhe rurale me karakteristika të ndryshme, organizimi efektiv i grumbullimit të mbetjeve dhe mirëmbajtja e pastërtisë publike përbëjnë një sfidë të vazhdueshme, por edhe një prioritet të rëndësishëm për zhvillimin e qëndrueshëm të komunitetit.

Ky Plan për Grumbullimin e Mbetjeve dhe Pastrimin e Territorit përfaqëson angazhimin tonë për të ndërtuar një sistem modern, efikas dhe të qëndrueshëm të menaxhimit të mbetjeve, i cili i përgjigjet nevojave të qytetarëve dhe standardeve mjedisore. Dokumenti është hartuar mbi bazën e vlerësimeve konkrete të situatës ekzistuese, analizës së nevojave lokale dhe konsultimeve me institucionet dhe komunitetin.
Vizionin tonë e kemi të qartë:

“Të sigurojmë një shërbim gjithëpërfshirës, efikas dhe të qëndrueshëm të grumbullimit të mbetjeve dhe pastrimit të territorit në Bashkinë Konispol, duke garantuar mbrojtjen e mjedisit, përmirësimin e cilësisë së jetës së qytetarëve dhe rritjen e ndërgjegjësimit komunitar për një territor të pastër, të shëndetshëm dhe të zhvilluar në mënyrë të qëndrueshme.”

Ky plan nuk është thjesht një dokument pune, por një angazhim i Bashkisë për të ofruar shërbime cilësore për çdo qytetar, për të mbrojtur mjedisin dhe për të ndërtuar së bashku një Konispol më të pastër, më të gjelbër dhe më të denjë për brezat e sotëm dhe të ardhshëm.
Me besim dhe përkushtim,

Ergest Dule
Kryetar i Bashkisë Konispol










I. PËRSHKRIMI I SITUATËS SË PËRGJITHSHME 

1.1 [bookmark: _Toc149074440][bookmark: _Toc158799303]Të dhëna gjeografike dhe demografike
Pozita Gjeografike
Bashkia Konispol është njësi e vetëqeverisjes vendore që shtrihet në pjesën më jugore të Republikës së Shqipërisë, në Qarkun Vlorë. Territori i saj kufizohet në veri me Bashkinë Finiq, në perëndim me Bashkinë Sarandë dhe vijën bregdetare të Detit Jon, ndërsa në jug dhe juglindje me kufirin shtetëror të Republikës së Greqisë. Pozita e saj gjeografike i jep bashkisë një rëndësi të veçantë strategjike si zonë kufitare dhe si urë lidhëse e marrëdhënieve ekonomike, sociale dhe kulturore ndërkufitare.

Qendra administrative e bashkisë është qyteti i Konispolit. Në përputhje me ndarjen administrativo-territoriale, Bashkia Konispol përbëhet nga tri njësi administrative: Konispol, Xarrë dhe Markat. Në territorin e saj përfshihen një qendër urbane dhe 12 fshatra, të cilët përbëjnë bazën e zhvillimit ekonomik, social dhe kulturor të bashkisë.

[bookmark: _Toc158799312]Figura 1 Harta e Bashkisë Konispol
Demografia
Sipas të dhënave të Regjistrit Civil, Bashkia Konispol ka një popullsi prej 13,737 banorësh, të shpërndarë në tri njësitë administrative Konispol, Xarrë dhe Markat. Bashkia shtrihet në një sipërfaqe prej 221.88 km², duke përfaqësuar një territor me karakteristika të larmishme gjeografike, ekonomike dhe sociale. Dendësia e popullsisë sipas të dhënave të Regjistrit Civil është rreth 61.9 banorë për km², ndërsa sipas Censusit të Popullsisë dhe Banesave 2011 ishte dukshëm më e ulët.
Analiza e të dhënave demografike tregon se Bashkia Konispol është përballur me një rënie të vazhdueshme të popullsisë gjatë viteve të fundit, si rezultat i emigracionit, migrimit të brendshëm drejt qendrave më të mëdha urbane dhe ndryshimeve në strukturën demografike të popullsisë. Kjo tendencë ka ndikuar në uljen e numrit të banorëve, veçanërisht në zonat rurale, duke krijuar sfida për zhvillimin ekonomik, tregun e punës dhe ofrimin e shërbimeve publike.
Megjithatë, Bashkia Konispol vijon të ruajë potenciale të rëndësishme zhvillimi, të lidhura me pozicionin e saj strategjik kufitar, burimet natyrore, aktivitetet bujqësore dhe blegtorale, si dhe mundësitë për zhvillimin e turizmit dhe bashkëpunimit ndërkufitar. Këto potenciale përbëjnë baza të rëndësishme për hartimin e politikave dhe programeve vendore që synojnë përmirësimin e mirëqenies së qytetarëve dhe zhvillimin e qëndrueshëm të territorit.

1.2 [bookmark: _Toc149074444][bookmark: _Toc158799304]Organizimi i shërbimit të menaxhimit të mbetjeve
Organizimi i shërbimit
Bashkia Konispol, që nga viti 2015 pas reformës territoriale, shërbimi i pastrimit është publik dhe ofrohet nga vetë bashkia. Ky shërbimit mbulohet nga Sektori i Pastrim Gjelbërimit i cili me stafin e tij kryen monitorimin dhe heqjen e mbetjeve urbane sipas grafikut të miratuar nga ky sektor. Në këtë sektor janë angazhuar 6 punonjës të ndarë sipas kategorive: 2 shoferë dhe 4 puntorë. Frekuenca e heqjes së mbetjeve është 7 ditë të javës në qytetin e Konispolit dhe katër herë në javë në Njësitë administrative Xarrë dhe Markat

Infrastruktura 
Bashkia Konispol për grumbullimin dhe heqjen e mbetjeve urbane ka shpërndarë në terren 170 kontenierë nga të cilët 72 ndodhen në NJA të Konispols 77 në NJA Xarrë dhe 21 në NJA Markat  të vendosur nga 2 copë në 10 pika dhe pjesa tjetër është nga një kontenier për pikë grumbullimi. Gjendja e kontenierë konsiderahet e mirë, pasi 120 prej tyre i janë bërë dhuratë bashkisë nga bashkia Afjon në Turqi 25 janë blerë vetë nga Bashkia Konispol dhe 25 janë dhuruar nga Këshilli i Qarkut Vlorë. Sektori i Pastrim Gjelbërimit kujdeset për mirëmbajtjen e konteniereve si dhe kryen dezifektimin e tyre 2 (dy) herë në muaj me klor.

Për heqjen e mbetjeve bashkia përdor një mjet, një makinë teknologjike Iveco dhuruar nga Bashkia Afjon e Turqisë prodhim i vitit 2016 me kapacitet 7 ton në pronësi të Bashkisë, e cila mbulon zonat urbane dhe të gjithë fshatrat që.
Në vendin e quajtur Gjol në fshatin Çiflik është dhe vend depozitimi i mbetjeve inerte miratuar me VKB.

1.3 [bookmark: _Toc149074445][bookmark: _Toc158799305]Shërbimi i pastrimit të rrugëve dhe shesheve
Shërbimi i pastrimit të rrugëve bëhet nga Sektori i Pastrimit Gjelbërimit me një staf prej 10 punonjësish. Ky shërbim ofrohet  çdo ditë të javës në qytetin e Konispolit nga ora 05:00 deri në12:00 dhe katër herë në javë ne njësitë administrative. Rrugët kryesore dhe lagjet pastrohen me aksione të veçanta në fshatrat e bashkisë sipas grafikut të miratuar nga Drejtoria.
[bookmark: _Toc148270975]
1.4 [bookmark: _Toc149074448][bookmark: _Toc158799306]Gjenerimi i mbetjeve dhe trajtimi i final i mbetjeve 
[bookmark: _GoBack]Bashkia Konispol që prej muajit Nëntor të vitit 2015 depoziton mbetjet e grumbulluara në territorin e saj në landfillin sanitar në Bajkaj, i cili ndodhet në territorin  e bashkisë Delvinë  me distancë 45 km nga qendra e qytetit. Për këtë shërbim ka lidhur një kontratë me subjektin “Bajkaj Land” sipas legjisacionin të shtetit shqiptar dhe paguan tarifën 2520 lekë     /ton. 
Sipas të dhënave të deklaruara nga  kompania “Bajkaj Land”, sasia e mbetjeve të depozituara nga Bashkia Konispol për tre vitet e fundit paraqitet në grafikun më poshtë, ku viti 2025 shënon sasinë më të madhe të mbetjeve të grumbulluara në Bashkinë Konispol:


[bookmark: _Toc158799313]Figura 2 Sasia e mbetjeve të depozituara në Landfillin e Bajkaj nga Bashkia Konispol


1.5 [bookmark: _Toc149074449][bookmark: _Toc158799307]Aspektet financiare të shërbimit të pastrimit 
Buxheti i shërbimit të pastrimit 
Në lidhje me buxhetin e miratuar dhe shpenzuar nga Bashkia Konispol për shërbimin e pastrimit gjatë tre viteve të fundit shohim se viti 2023 shënoi përqindjen më të ulët të buxhetit të shërbimit, realisht të shpenzuar për këtë shërbim 93% e cila tregon se jemi në limite për buxhetin e mbetjeve. 



[bookmark: _Toc158799314]Figura 3 Shpënzimet për shërbimin e pastrimit në Bashkinë e Konispols 

Tarifa e pastrimit dhe realizimi i të ardhurave 
Në bashkinë Konispol janë regjistruar 136 biznese ku aplikohet tarifa e pastrimit. 
Sipas paketës fiskale të miratuar në Këshill bashkia, tarifa e pastrimit që aplikohet për familjet deh bizneset është si më poshtë:
· Tarifa e pastrimit për familjet është (1000 lek/ familje / vit)
· Tarifa e pastrimit për bizneset është (7000 lek/ biznes / vit)
Në lidhje me realizimin e të ardhurave nga tarifa e pastrimit, Bashkia Konispol gjatë vitit 2024 ka arritur të mbledhë 100% të tarifave të planifikuara siç tregohet në tabelën më poshtë: 

	Viti
	Plan (lek/vit)
	Fakt (lek/vit)
	% e realizimit

	2023
	4,555,000
	2,964,750
	65%

	2025
	4,555,000
	3,368,006
	73%

	2024
	4,555,000
	4,573,006
	100%


[bookmark: _Toc158799315]Tabela 1 Realizimi i të ardhurave nga tarifa e pastrimit nga Bashkia Konispol 

Tarifa e pastrimit mblidhet nga në arkat e Bashkisë konispol.







II. [bookmark: _Toc149074453][bookmark: _Toc158799308]INDIKATORËT E PERFORMANCËS
Në përfundim të procesit për evidentimin e gjendjes ekzistues të shërbimit në Bashkinë Konispol, u bë vlerësimi i performancës bazuar në indikatorët: i) Cilësia e shërbimit; ii) Qendrueshmëria mjedisore; iii) Qëndrueshmëria ekonomike dhe financiare. Secili nga tre indikatorët ka indikatorët e tij specifikë, të cilët u përdorën për llogaritjen e indikatorit kryesor, siç shpjegohet më poshtë:
Cilësia e shërbimit - Ky indikator përbëhet nga tre indikatorë specifikë.
a. C1 Mbulimi i zonës më shërbim: ky indikator tregon sasinë e mbetjeve të grumbulluara në NJA nga firma private e autorizuar ose nga njësia vetë (nëse e kryen ajo shërbimin) kundrejt sasisë totale të mbetjeve të gjeneruara në njësi:



b. C2: Pastërtia e bashkisë: ky është një indikator gjithëpërfshirës, i cili vlerësohet nga tre kritere vlerësimi:
i. Efektiviteti i grumbullimit të mbetjeve (prezenca e mbetjeve të akumuara rreth PGM);
j. Efektiviteti i pastrimit të rrugëve (prezenca e mbetjeve në rrugë);
k. Efektiviteti i grumbullimit të mbetjeve në zonat e largëta (prezenca e mbetjeve të akumuluara/pika ilegale/ djegie të mbetjeve në rrugë).
c. C3: Shkalla e kënaqësisë publike: ky është një indikator cilësor për shërbimin që ofron bashkia, dhe vlerësohet në sajë të pyetsorëve të ndryshëm me komunitetin. Zakonisht ky indikator llogaritet në sajë të një pyetje të vetme: A jeni të kënaqur me shërbimin e grumbullimit të mbetjeve që ofrohet në njësinë tuaj? 
Për vlerësimin e këtij indikatori kanë shërbyer fushatat e pyetësorëve dhe dëgjesta publike të zhvilluara nga bashkia 
Qendrueshmëria mjedisore – Ky indikator përbëhet nga dy indikatorë specifikë.
a. D1: Shkalla e grumbullimit të diferencuar: ky indikator prezanton shkallën e sasisë të mbetjeve që grumbullohen të ndara kundrejt sasisë totale të mbetjeve të grumbulluara. Formula për llogaritjen e këtij inidikatori jepet si më poshtë:



b. D2: Shkalla e mbetjeve të trajtuara sipas normave: ky indikator shpreh sasinë e mbetjeve që trajtohen në impiante të autorizuara. Formula për llogaritjen e këtoj indikatori jepet si më poshtë:



Qëndrueshmëria ekonomike dhe financiare: Ky indikator përbëhet nga tre indikatorë specifikë.
a. E1 - Mbulimi i Kostos: ky indikator mat sa kosto e plotë e shërbimit e mbuluar nga grumbullimi i tarifave. Formula më poshtë tregon se llogaritet ky indikator:



b. E2 - Shkalla e mbledhjes së tarifës: ky indikator reflekton kapacitetin e popullsisë për të paguar tarifën. Formula për llogaritjen e këtij indikatori jepet në formulën më poshtë:



c. [bookmark: _Toc445633925][bookmark: _Toc445633927][bookmark: _Toc445633943][bookmark: _Toc445633944][bookmark: _Toc445633946][bookmark: _Toc445633948][bookmark: _Toc36832543][bookmark: _Toc413055142]E3 - Transparenca në systemin e faturimit: ky është një indikator cilësor, i cili ka tre shkallë vlerësimi:
i. I ulët: nuk ka një sistem faturimi për tarifën e pastrimit
ii. Mesatar: ka një sistem faturimi dhe konsumatori merr një faturë
iii. I lartë: ka një sistem faturimi dhe konsumatori ka informacion dhe kupton tarifën e llogaritur dhe mënyra e llogaritjes është e qartë dhe transparente për të gjithë komunitetin
Më poshte jepen rezultat e vlerësimit të gjendjes ekzistuese sipas indikatorëve të performancës në Bashkinë Konispol:
 
	INDIKATORI 1: Niveli i mbulimit të zonës me shërbimin e menaxhimit të mbetjeve 

	

	INDIKATORI 2: Shkalla e grumbullimit të nadrë të mbetjeve sipas kategorive të veçanta
	Bashkia Konispol nuk kryen grumbullim të ndarë të mbetjeve sipas kategorive të veçanta

	INDIKATORI 3: Shkalla e mbetjeve të trajtuara sipas normave (në impiante sanitare ose vend depozitime të kontrolluara)
	Bashkia Konispol i depoziton 100% mbetjet e grumbulluara në landfillin e Bajkajt

	INDIKATORI 4: Mbulimi i kostos së shërbimit nga realizimi i të ardhurave nga tarifa e pastrimit

	  0%-35%
36-70%
71-100%
62%


	INDIKATORI 5: Niveli i grumbullimit të të ardhurave nga tarifa e pastrimit kundrejt planiffikimit të të ardhurave nga të gjitha kategoritë e konsumatorëve
	67%
0%-40%
41-75%
76-100%




III. [bookmark: _Toc158799309]PLANIFIKIMI I MENAXHIMIT TË MBETJEVE 


3.1 Objektivat
1. Rritja e mbulimit të shërbimit të grumbullimit të mbetjeve urbane nga niveli aktual prej rreth 90% në 100% të zonës urbane dhe në të paktën 95% të zonave rurale gjatë periudhës 2026–2031.
2. Përmirësimi i cilësisë dhe frekuencës së shërbimit në të gjitha njësitë administrative të Bashkisë Konispol, duke garantuar mbulim të rregullt dhe të qëndrueshëm sipas nevojave të komunitetit.
3. Rritja e mbulimit të kostove operacionale të shërbimit me të paktën 3–5% çdo vit, përmes përmirësimit të administrimit financiar dhe optimizimit të kostove.
4. Rritja e shkallës së arkëtimit të tarifës së pastrimit deri në 100% për bizneset dhe institucionet publike dhe të paktën 80% për familjet deri në fund të periudhës së planifikimit.
5. Eliminimi gradual i të gjitha pikave informale të depozitimit të mbetjeve dhe përmirësimi i kushteve mjedisore në të gjithë territorin e bashkisë.
3.2 Skenarët e Ofrimit të Shërbimit
Skenari Bazë
1. Grumbullimi i mbetjeve të përziera në rreth 90% të territorit të bashkisë.
2. Transportimi i mbetjeve me mjetet ekzistuese teknologjike.
3. Depozitimi i mbetjeve në landfillin rajonal të Bajkajt.
4. Mirëmbajtja e infrastrukturës ekzistuese të grumbullimit të mbetjeve.
Ky është skenari që Bashkia Konispol aplikon aktualisht dhe siguron ofrimin bazë të shërbimit në pjesën më të madhe të territorit.
Skenari I
1. Grumbullimi i mbetjeve në 100% të zonës urbane të qytetit të Konispolit dhe në të paktën 95% të zonave rurale.
2. Shtimi i pikave të grumbullimit dhe përmirësimi i infrastrukturës së konteinerëve.
3. Transportimi i mbetjeve me mjete teknologjike drejt landfillit të Bajkajt.
4. Identifikimi dhe eliminimi i depozitimeve të paligjshme të mbetjeve në të gjithë territorin e bashkisë.
5. Zhvillimi i aktiviteteve ndërgjegjësuese për reduktimin e mbetjeve dhe mbrojtjen e mjedisit.
Bashkia Konispol synon të ofrojë shërbim të përditshëm në zonën urbane dhe sipas një grafiku të përcaktuar në zonat rurale, duke garantuar mbulim të rregullt dhe efikas.
Skenari II
1. Grumbullimi i mbetjeve në 100% të zonës urbane dhe 95–100% të zonave rurale.
2. Fillimi i grumbullimit të diferencuar të mbetjeve në zona pilot dhe pranë institucioneve publike.
3. Vendosja graduale e koshave të diferencuar për mbetje të riciklueshme dhe mbetje të përziera.
4. Transportimi i veçuar i mbetjeve të riciklueshme sipas mundësive teknike dhe financiare të bashkisë.
5. Depozitimi i mbetjeve në impiantet e autorizuara të trajtimit dhe asgjësimit përfundimtar.
6. Krijimi gradual i një sistemi lokal për riciklimin dhe rikuperimin e materialeve me vlerë.
Ky skenar përfaqëson modelin afatgjatë të zhvillimit të shërbimit, në përputhje me objektivat kombëtare për menaxhimin e integruar të mbetjeve dhe ekonominë qarkulluese.

